**สัญญารับทุนสนับสนุนการทำวิจัยเพื่อการพัฒนางานประจำ รุ่นที่ ๑๐**

**ประจำปีงบประมาณ พ.ศ. ๒๕๖๖**

**สัญญาเลขที่** : ………………………………………….….………………….เมื่อวันที่…………………..………………………………..…………………

**หัวข้อวิจัย** : …………………………………………………………………………………………………………………………………………………………

 ………………………………………………………………………….………………………………………………………………………………

 สัญญานี้ทำขึ้น ณ มหาวิทยาลัยพะเยา ตั้งอยู่ที่ เลขที่ ๑๙ หมู่ ๒ ตำบลแม่กา อำเภอเมือง จังหวัดพะเยา
เมื่อวันที่………เดือน ………….........…… พ.ศ. ๒๕๖๕ ระหว่างมหาวิทยาลัยพะเยา โดย ศาสตราจารย์ ดร.เสมอ ถาน้อย รองอธิการบดีฝ่ายวิจัยและนวัตกรรม ซึ่งต่อไปในสัญญานี้เรียกว่า “ผู้ให้ทุน” ฝ่ายหนึ่ง กับ นาย/นาง/นางสาว...............................................................ตำแหน่ง...........................................สังกัด................................................ซึ่งต่อไปนี้ ในสัญญานี้เรียกว่า “ผู้รับทุน” อีกฝ่ายหนึ่ง ทั้งสองฝ่ายตกลงกันมีข้อความดังต่อไปนี้

**การให้และรับทุน**

**ข้อ ๑** ผู้ให้ทุนตกลงให้ทุนสนับสนุนการทำวิจัยเพื่อการพัฒนางานประจำ แก่ผู้รับทุนการวิจัย ตามแบบข้อเสนอโครงการวิจัย ในวงเงิน........................บาท (...................................................) โดยมีกำหนดเวลาการดำเนินงานโครงการวิจัย นับตั้งแต่วันที่ ๑ ธันวาคม ๒๕๖๕ ถึงวันที่ ๓๑ กรกฎาคม ๒๕๖๖ รวมระยะเวลาทั้งสิ้น
๘ เดือน

**ข้อ ๒** ผู้ให้ทุนจะจ่ายเงินตามสัญญาให้กับผู้รับทุน โดยแบ่งเป็น ๒ งวด ดังนี้

 งวดที่ ๑ เมื่อจัดทำสัญญาแล้วเสร็จ เป็นจำนวนครึ่งหนึ่งของวงเงินที่ได้รับทุนสนับสนุน

 งวดที่ ๒ เมื่อส่งรายงานวิจัยฉบับสมบูรณ์ จำนวน ๒ ฉบับ หรือนำเสนอเป็นบทความวิจัย
ต่อที่ประชุมทางวิชาการและรวมเล่มเผยแพร่ในหนังสือประมวลผลการประชุมทางวิชาการ (Proceedings)
ของการประชุมทางวิชาการระดับชาติ พะเยาวิจัย หรืองานประชุมวิชาการอื่น ๆ หรือตีพิมพ์ในวารสารวิชาการระดับชาติ (TCI) หรือวารสารระดับนานาชาติที่ได้รับการยอมรับ โดยผู้รับทุนต้องส่งมอบผลผลิต และผลการวิจัย
ตามข้อเสนอโครงการวิจัยให้ผู้รับทุนพิจารณาอนุมัติการจ่ายเงินทุน งวดที่ ๒ ทั้งนี้ หากผลผลิต และผลการวิจัย
ไม่เป็นไปตามข้อเสนอโครงการวิจัย ผู้ให้ทุนมีสิทธิพิจารณาการจ่ายเงินทุน งวดที่ ๒ ตามความเหมาะสม

**การดำเนินงาน**

**ข้อ ๓** ผู้รับทุนจะต้องดำเนินงานตามโครงการวิจัยนี้ด้วยความวิริยะอุตสาหะ และรับรองว่าจะไม่นำงาน ตามโครงการวิจัยบางส่วน หรือทั้งหมดไปให้ผู้อื่นรับช่วง นอกจากจะมีหนังสือยินยอมจากผู้ให้ทุนก่อน

**ข้อ ๔** ผู้รับทุนต้องส่งรายงานความก้าวหน้าของโครงการวิจัยมายังกองการเจ้าหน้าที่ ภายในเดือนมีนาคม ของทุกปี จำนวน ๑ ชุด

**ข้อ ๕** ผู้รับทุนต้องดำเนินงานตามโครงการวิจัยในทันที นับแต่วันลงนามในสัญญาถ้าหากผู้รับทุน มิได้เริ่มดำเนินการภายใน ๓๐ วัน นับจากวันดังกล่าว ผู้ให้ทุนมีสิทธิบอกเลิกสัญญา

๒

 ผู้รับทุนต้องดำเนินงานตามขั้นตอนและกรอบการวิจัยที่ระบุในโครงการวิจัยให้ครบถ้วนสมบูรณ์ หากเกิดอุปสรรคไม่สามารถดำเนินการวิจัยได้ หรือมีความจำเป็นจะต้องแก้ไขเปลี่ยนแปลง หรือวิธีการใด ๆ ผู้รับทุนจะต้องทำหนังสือขออนุมัติต่อผู้ให้ทุน ภายใน ๓๐ วัน ทั้งนี้ ผู้ให้ทุนมีสิทธิที่จะยุติการให้ทุน หรือให้ความเห็นเกี่ยวกับการแก้ไขเปลี่ยนแปลงโครงการวิจัยตามความเหมาะสม

 **ข้อ ๖** หากผู้รับทุนไม่สามารถดำเนินงานตามโครงการวิจัยให้แล้วเสร็จได้ภายในกำหนดเวลาตามข้อ ๑ ให้ดำเนินการอย่างใดอย่างหนึ่ง ต่อไปนี้

 ๖.๑ กรณีส่งงานวิจัยหลังจากสิ้นสุดกำหนดเวลา ผู้รับทุนสามารถส่งงานวิจัยได้ ภายใน ๑ เดือน ซึ่งผู้รับทุนจะไม่ต้องคืนเงินทุนสนับสนุนฯ งวดที่ ๑ แต่ผู้รับทุนจะไม่สามารถเบิกทุนสนับสนุน งวดที่ ๒ ได้

 ๖.๒ กรณีไม่ส่งงานวิจัย ภายใน ๑ เดือน หลังจากสิ้นสุดกำหนดเวลา หรือขอยกเลิกการดำเนินงานวิจัย ผู้รับทุนต้องทำหนังสือขออนุมัติยกเลิก และคืนทุนสนับสนุน งวดที่ ๑ พร้อมแจ้งเหตุผลการขอยกเลิกการดำเนินงานวิจัย โดยให้อาจารย์ที่ปรึกษาและผู้บังคับบัญชาต้นสังกัดลงนามในหนังสือ

 **ข้อ ๗** ผู้รับทุนต้องรับผิดชอบโครงการวิจัย โดยคำนึงถึงความปลอดภัยของผู้เกี่ยวข้อง ตัวอย่าง
ที่ใช้ในการทดลอง และสิ่งแวดล้อม ซึ่งเป็นไปตามจริยธรรมการวิจัย

 **ข้อ ๘** ผู้รับทุนต้องอำนวยความสะดวกให้ผู้ให้ทุน หรือผู้ที่ได้รับมอบหมายเข้าไปในสถานที่ทำการของ
ผู้รับทุน หรือสถานที่ที่ทำการวิจัย เพื่อประโยชน์ในการติดตามและประเมินผลตามโครงการวิจัยได้

**ผลงาน**

 **ข้อ ๙** ผู้ให้ทุน และผู้รับทุน ตกลงร่วมกันที่จะให้มีการติดตามและประเมินคุณภาพผลงานวิจัยตามวิธีการ
ที่ผู้ให้ทุนกำหนดทั้งระหว่างดำเนินงานตามโครงการวิจัย และ/หรือ เมื่อโครงการวิจัยเสร็จสิ้นและผู้รับทุน ต้องปรับปรุงแก้ไขผลงานวิจัยตามที่ผู้ให้ทุนร้องขอ

 **ข้อ ๑๐** โครงการวิจัยนี้ ต้องได้รับอนุญาตจากคณะกรรมการจริยธรรมการวิจัยในมนุษย์ หรือสัตว์
ก่อนการดำเนินโครงการวิจัย

 **ข้อ ๑๑** การตีพิมพ์ และเผยแพร่ผลงานวิจัย ต้องระบุข้อความ “ได้รับทุนสนับสนุนการทำวิจัย จากมหาวิทยาลัยพะเยา ประจำปีงบประมาณ พ.ศ. ๒๕๖๖” ทั้งนี้ให้ส่งสำเนาของสิ่งที่ได้เผยแพร่นั้นให้ “ผู้ให้ทุน” จำนวน ๑ ชุดด้วย

**การยกเลิกสัญญา**

 **ข้อ ๑๒** กรณีผู้รับทุนมิได้รายงานความก้าวหน้า และรายงานวิจัยฉบับสมบูรณ์ตามเงื่อนไขของมหาวิทยาลัยให้ถือว่าผู้รับทุนผิดเงื่อนไข ผู้รับทุนยินยอมให้หักเงินเดือนที่ผู้รับทุนจะได้รับ และยินยอมให้ผู้ให้ทุนดำเนินการ ทางวินัยตามสมควรแก่กรณี

 **ข้อ ๑๓** การระงับงานวิจัยชั่วคราวและการบอกเลิกสัญญา

 ๑๓.๑ ผู้ให้ทุนมีสิทธิระงับงานทั้งหมดหรือบางส่วน หรือบอกเลิกสัญญานี้ได้ ถ้าผู้ให้ทุนเห็นว่า ผู้รับทุนมิได้ปฏิบัติงานด้วยความชำนาญ หรือด้วยความเอาใจใส่ในวิชาชีพเท่าที่พึงคาดหมายได้จากบุคคลในระดับเดียวกัน หรือมิได้ปฏิบัติตามหนังสือสัญญาข้อใดข้อหนึ่ง หรือเมื่อผู้ให้ทุนเห็นว่าควรจะยุติโครงการวิจัยตามสัญญา ในกรณีเช่นนี้ผู้ให้ทุนต้องมีหนังสือแจ้งให้ผู้รับทุนทราบล่วงหน้าอย่างน้อย ๓๐ วัน

๓

 ๑๓.๒ กรณีที่ผู้รับทุนเห็นว่าผู้ให้ทุนมิได้ปฏิบัติตามสัญญานี้ ในกรณีเช่นนี้ผู้รับทุนจะต้องมีหนังสือ ถึงผู้ให้ทุน ระบุรายละเอียดถึงสาเหตุและเหตุผล และถ้าผู้ให้ทุนมิได้ดำเนินการแก้ไขให้ถูกต้องตามสัญญา ภายใน ๓๐ วัน นับแต่วันที่ได้รับหนังสือบอกกล่าวนั้น ผู้รับทุนมีสิทธิบอกเลิกสัญญาได้

 ๑๓.๓ เมื่อมีการบอกเลิกสัญญาตามข้อ ๑๓.๑ หรือ ๑๓.๒ ผู้ให้ทุนจะจ่ายเงินให้แก่ผู้รับทุน ตามสัดส่วนที่เป็นธรรมและเหมาะสมเฉพาะตามที่กำหนดและผู้รับทุนจะต้องคืนเงินที่เหลือ ณ วันสัญญาสิ้นสุดลงพร้อมทั้งส่งมอบเครื่องมือเครื่องใช้และวัสดุอุปกรณ์ที่ผู้รับทุนได้จัดซื้อด้วยทุนสนับสนุนการทำวิจัย ให้แก่ผู้ให้ทุนทั้งหมดภายใน ๓๐ วัน หลังจากวันบอกเลิกสัญญา

 ๑๓.๔ ในกรณีที่มีเหตุสุดวิสัยหรือเหตุใด ๆ อันเนื่องมาจากความผิดหรือความบกพร่องของผู้ให้ทุน หรือพฤติการณ์อันหนึ่งอันใดที่คู่สัญญาไม่ต้องรับผิดชอบตามกฎหมายทำให้ผู้รับทุนไม่สามารถดำเนินงาน
ตามโครงการวิจัยให้แล้วเสร็จภายในกำหนดเวลาแห่งสัญญานี้ ผู้ให้ทุนมีสิทธิระงับงานตามโครงการวิจัยชั่วคราว
โดยให้อยู่ในดุลพินิจของผู้ให้ทุนที่จะพิจารณาตามที่เห็นสมควร

 **ข้อ ๑๔** หากมีค่าภาษีอากรค่าใช้จ่ายอื่นที่เกิดขึ้นจากการได้รับทุนสนับสนุนการทำวิจัยตามโครงการวิจัย แห่งสัญญานี้ ให้เป็นความรับผิดชอบของผู้รับทุนเองและไม่ถือว่าเป็นค่าใช้จ่ายที่อยู่ในข่ายได้รับการสนับสนุนทุน ภายใต้สัญญานี้

 สัญญานี้ทำขึ้น ๒ ฉบับ มีข้อความถูกต้องตรงกัน คู่สัญญาทุกฝ่ายได้อ่านและเข้าใจข้อความโดยตลอดแล้ว จึงได้ลงลายมือชื่อไว้เป็นสำคัญต่อหน้าพยาน และต่างเก็บไว้ฝ่ายละฉบับ

ลงชื่อ …………………………………….…………… ผู้ให้ทุน

(ศาสตราจารย์ ดร.เสมอ ถาน้อย)

รองอธิการบดีฝ่ายวิจัยและนวัตกรรม

ลงชื่อ ………………………………………………ผู้รับทุน

(………………………………………)

...............................................................

ลงชื่อ ……………………………………………….พยานที่ ๑

(นายสมทบ เหล็กสิงห์)

ผู้อำนวยการกองการเจ้าหน้าที่

ลงชื่อ ……………………………………………….พยานที่ ๒

(………………….……………………………)

 คณบดี/ผู้อำนวยการ สังกัด.........................................................